במדי נבחרת שוודיה השתתף באולימפיאדת 1920, ובסיבוב הראשון כבש חמישייה בניצחון 0–9 על יוון. נבחרתו הודחה על ידי הולנד ברבע הגמר לאחר תוצאה 5–4 בהארכה, משחק בו כבש צמד וסיים ככובש המצטיין בטורניר עם שבעה שערים. לאחר חזרתו לאירופה על מנת להשתתף באולימפיאדת 1936, קרלסון חזר לשחק בשוודיה. בסך הכל ערך במדיה 20 הופעות וכבש 19 שערים.
וובעלם טזזו-מקונן
וובעלם טזזו-מקונן (נולדה ב-1975) היא סופרת ילדים, מאמנת אישית ופעילה חברתית של קהילת יוצאי אתיופיה בישראל.
ביוגרפיה.
טזזו מקונן נולדה באתיופיה בשנת 1975 עלתה לישראל במבצע משה בשנת 1984.
סיימה לימודי תואר שני בחינוך באוניברסיטת בר-אילן, השלימה תעודה באימון ממכללת iccm וסיימה לימודי תעודה במנהיגות חינוכית באוניברסיטת תל אביב לצד תעודת הוראה בתלמוד.
היא מרצה בתחומים רבים של העצמה אישית, חברתית ומשפחתית.
בשנת 1991 התנדבה במועצה למניעת תאונות דרכים בעיריית פתח תקווה ומאז היא עוסקת בפעילויות התנדבותיות שונות כגון התנדבות בקבוצת מאמנים בהפנינג לילדי פנימיית "עלומים" בכפר סבא או בחונכות פר"ח לילדים במצוקה והתנדבות בקרן אייס"ף בפתח תקווה ובשכונת התקווה.
בין השנים 2019–2020 ניהלה את מעון אמונה באוניברסיטת בר-אילן בנוסף להיותה מנחת קציני ביקור סדיר במחוז מרכז, משרד החינוך.
ספריה.
טזזו-מקונן הוציאה שלושה ספרים תראפוטים לילדים, הורים ומורים.
פסב
פסב (בהונגרית: Paszab) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית פסב קטנה עם השנים. כך, בשנת 1990 היו בכפר 1,214 תושבים ובשנת 2020 רק 1,163 תושבים.
הכפר ואזורו מיושבים לסירוגין מאז המאה ה-14.
יהודי פסב.
יהודים חיו בפסב במאה ה-18 ובמאה ה-19, בשנת 1885 החלה הקהילה להיות כפופה לקהילת טיסברצל. הקהילה התקיימה עד להשמדתה בשנת 1944 בשואת יהודי הונגריה.
בדף הקהילה ממפקד קהילות הונגריה כתבו התושבים שבקהילה חיים 129 חברים, מנהיגי הקהילה הם אדולף קליין ואישטוואן שוויגר, ורב הקהילה הוא אדה פריד.
ניטרליות פליטת פחמן
אביב שיר-און
אביב אהרון שיר-און (נולד ב-31 באוקטובר 1952, תל אביב) הוא דיפלומט ישראלי.
ביוגרפיה.
אביב שיר-און נולד בשנת 1952 לאב ניצול שואה גרמני.
בין השנים 1971–1974 עשה את שירותו הצבאי, ובמלחמת יום הכיפורים לחם כקצין טנקים ברמת הגולן. לאחר שירותו הצבאי, בין השנים 1974–1978, הוא למד פוליטיקה בינלאומית ב.
בשנת 1978 החל שיר-און את שירותו הדיפלומטי. הוא שימש כדיפלומט בוושינגטון די. סי., וכמזכיר מחלקה בשגרירות ישראל בבון שבגרמניה בין השנים 1981–1985.
בין השנים 2003–2006 הוא היה שגריר ישראל בשווייץ ובליכטנשטיין, ולאחר מכן עבד כסגן מנכ"ל משרד החוץ, והיה ממונה במשרד על יבשת אירופה.
באוקטובר 2009, החליף שיר-און את דן אשבל בתור שגריר ישראל באוסטריה. בשנת 2013, סיים את עבודתו בתור שגריר ישראל באוסטריה, ומשנת 2016 הוא שגריר ישראל בהולנד.
חיים אישיים.
שיר-און נשוי ואב לשלושה ילדים.
גלית כהן
גלית כהן (נולדה ב-26 באוקטובר 1969) היא מנכ"לית המשרד להגנת הסביבה.
ביוגרפיה.
כהן נולדה בשדרות. בעלת תואר ראשון במדעי כדור הארץ ותואר שני בגאוגרפיה בהתמחות בתכנון מדיניות וניהול סביבה, באוניברסיטה העברית בירושלים ובעלת תעודת הוראה.
כהן עובדת במשרד להגנת הסביבה משנת 2000 וביצעה מגוון תפקידים באשכול תכנון, מדיניות ואסטרטגיה. מאז 2010 כיהנה בתפקיד סמנכ"לית בכירה תכנון, מדיניות ואסטרטגיה במשרד.
גלית משמשת יועצת למועצה לשיתוף פעולה בין-לאומי בנושאי סביבה ופיתוח של סין (CCICED), החל מ-2017 שימשה סגנית יו"ר הוועדה למדיניות סביבה של ה-OECD (EPOC) בשנים 2013–2019 וכיהנה בתפקיד יו"ר הוועדה הבין-משרדית להטמעת אג'נדה 2030 לפיתוח בר קיימא.
ביוני 2021 מינתה השרה להגנת הסביבה תמר זנדברג את גלית כהן למנכ"לית המשרד להגנת הסביבה. כהן החליפה את המנכ"ל הקודם מר דוד יהלומי.
כהן מתגוררת בירושלים עם בן זוגה ושתי בנותיה.
אביטל ליבוביץ
אביטל ליבוביץ' היא מנכ"לית הוועד היהודי-האמריקאי בישראל וסגן אלוף במילואים ביחידת דובר צה"ל.
ביוגרפיה.
ליבוביץ' סיימה תואר ראשון בספרות אנגלית ומדעי המדינה באוניברסיטת בר-אילן בשנת 1992, ותואר שני ביחסים בין-לאומיים באוניברסיטת חיפה בשנת 1998, ובשנת 2002, היא קיבלה תעודה בדוברות, תקשורת ויחסי ציבור מהמחלקה לענייני חוץ באוניברסיטת בר-אילן.
ליבוביץ' שירתה במשך 22 שנה בצבא ההגנה לישראל, והגיעה לדרגת סגן אלוף. בצבא, שירתה במספר תפקידים הקשורים לתקשורת ויחסי ציבור, ותפקידה האחרון היה ראש ענף התקשורת האינטראקטיבית של חטיבת דובר צה"ל.
ליבוביץ' הייתה גם ראש ענף העיתונאות הזרה, עבדה מעל שבע שנים בנושא עיתונאות זרה, וביססה קשרים חזקים בין צה"ל לתקשורת הבינלאומית.
לאחר שירותה הצבאי, החלה לעבוד כמנכ"לית הוועד היהודי-האמריקאי בישראל.
בשנת 2021 הוכתרה על ידי נשיא אלבניה איליר מטה לאבירה במסדר סקנדרבג על פעילתוה לחיזוק הקשרים בין ישראל-ארצות הברית-ארמניה וקירוב בין הארמנים לקהילות היהודיות בארמניה.
אביטל ליבוביץ'
Faith (אלבום של פופ סמוק)
Faith הוא אלבום האולפן השני של הראפר האמריקאי פופ סמוק לאחר מותו. האלבום יצא לאור ב-16 ביולי 2021, על ידי חברות התקליטים ויקטור ויקטור וורלדווייד וריפבליק רקורדס.
רקע והכרזה.
ב-23 ביוני 2021 הכריזו חברות התקליטים ויקטור ויקטור וריפבליק רקורדס כי אלבום נוסף בן 17 רצועות של פופ סמוק לאחר מותו עתיד לצאת בחודש יולי, יחד עם צאתו של טריילר לאלבום בערוצו של פופ סמוק ביוטיוב. ב-5 ביולי 2021, האלבום הפך לזמין בהוצאה מוקדמת בפלטפורמת אפל מיוזיק, תחת שמו של פופ סמוק, יחד עם רצועת הסיום של האלבום, שבסופו של דבר לא הופיעה בו.
פארק האגמים, נשר
פארק האגמים הוא פארק שעיריית נשר מקדמת את הקמתו כחלק ממיזם שיקום הקישון והאגמים בנשר.
היווצרותם של האגמים.
האגמים נוצרו מעליית מי תהום כתופעת לוואי לכרייה של קרקע על ידי מפעל המלט נשר לשם הפקת חרסית עבור צמנט פורטלנד. האגמים כונו "מחפרים" בפי עובדי המפעל ומכאן רווח שמם בפי תושבי נשר. במשך השנים ייצור המלט במפעל בנשר פסק, והייצור עבר למפעל נשר רמלה. האגמים נותרו על עומדם כשהשטח סגור למבקרים. בעקבות החלטת הבעלים של בית החרושת, כלל תעשיות, לבנות שכונה במחצבת נשר הישנה ועל שטח המפעל של נשר שעומד לפני סגירה, הועברו שטחי האגמים לבעלות העיר נשר. עיריית נשר הצליחה לקבל תקציב של 40 מיליון ש"ח מהקרן לשיקום מחצבות ובשיתוף איתה החלו במיזם שנקרא פארק האגמים במסגרתו יהיו האגמים לאתר תיירות ונופש בעיר.
תוכנית השיקום של הפארק.
במסגרת תוכנית חינוך סביבתי עיריית נשר תנגיש ותשקם את הקישון ואת אזור האגמים בנשר כמו גם את נשר מפעלי מלט ישראליים לציבור. העייריה תפתח סביב האגמים פעילות תיירותית ואתר נופש. במסגרת פרויקט רחב ובשיתוף תלמידי העיר העירייה מבקשת להעלות את המודעות לסביבה ושימור הטבע והנוף במקום.
במסגרת התכנון העתידי לפארק האגמים וכחלק מתוכנית המתאר המחוזית מתוכנן שיסללו באזור שבילי אופניים וצעידה, יוצבו ספסלים, יינטעו עצים ופרחים. אבן פינה הונחה בטקס להקמתו של “שביל שותפות”, דרך בה נשקף הנוף לפארק האגמים. במסגרת תוכנית חינוכית שגובשה בעיריית נשר ובשיתוף המועצה לישראל יפה ומפעל נשר תלמידי האזור יילמדו וייסיירו בסביבותיו של נחל הקישון ובאזור האגמים. התלמידים יחקרו את הטבע ואת הסביבה באזור.
עלות התכנית הצפויה היא למעלה מ-40 מיליון ש"ח.
OceanLotus
אושן לוטוס (באנגלית: OceanLotus; מוכרת גם בשם הקיצור: APT32) היא קבוצת תקיפה וייטנאמית המבצעת פעולות סייבר התקפיות נגד מתנגדי משטר, עסקים ופקידים זרים.
מיקומם של חברי הקבוצה הוא בווייטנאם, אך פעילותם מתבצעת דרך חוות השרתים OVH בצרפת.
התקפותיה של הקבוצה מתמקדות נגד חברות מסחריות ממדינות זרות שפועלות בווייטנאם ועל פי דיווחים קשורה לממשלת וייטנאם.
היסטוריה.
בחודש מרץ 2018, חשפה חברת ESET, פעילות התקפית של הקבוצה ומספר שיטות בהן היא משתמשת כדי לשתול את הדלת האחורית ולמנוע את זיהויה.
בחודש דצמבר 2019 פרצה הקבוצה לרשתות המחשבים של חברות הרכב BMW ויונדאי מוטור.
בחודש אפריל 2020 דיווחה חברת החדשות בלומברג כי הקבוצה תקפה את משרד ניהול החירום של סין ואת עיריית ווהאן על מנת להשיג מידע על מצבה של סין ומגפת הקורונה.
בחודש נובמבר 2020 פורסם דו"ח של חברת אבטחת הסייבר וולקסיטי (Volexity), בו נמצא שקבוצת התקיפה הקימה אתרי חדשות ועמודי פייסבוק מזויפים על מנת להפיץ תוכנות זדוניות.
בחודש נובמבר 2020 פורסם דו"ח של חברת קספרסקי, בו נמצא שקבוצת התקיפה הפיצה את הנוזקות שלה באמצעות חנות האפליקציות Google Play.
בחודש פברואר 2021, ארגון זכויות האדם אמנסטי אינטרנשיונל דיווח שקבוצת התקיפה עמדה מאחורי קמפיין תקיפה להפצת רוגלות נגד פעילי זכויות אדם וייטנאמים ובראשם Bui Thanh Hieu.
הרייכסטאג של שפייר
הרייכסטאג (אספה פוליטית ומחוקקת) של שפייר נערכה במשך יותר מחמישים שנה. יום הכינוס הראשון בשפייר נערך על ידי לואי החסיד בשנת 838.
כינוסים.
פרדיננד הראשון, קיסר האימפריה הרומית הקדושה, שהיה אז עדיין ארכידוכס אוסטריה ומישייצג את אחיו קארל החמישי בשפייר, קרא בנאום הפתיחה שלו לתמוך בהונגריה נגד האיום העות'מאני. מאוחר יותר אושרה בקשה זו על ידילאיוש השני, מלך בוהמיה והונגריה. כמה אחוזות קיסריות, ובראשן פיליפ הראשון, רוזן הסן ויוהאן, הנסיך הבוחר מסקסוניה, התעקשו קודם כל להבהיר את שאלות המדיניות הנוצרית.